paragraph_text: Yalow je u suradnji sa svojim kolegom Solomon Bersonom razvila RIAu, metodu koja pomoću poznatih koncentracija radioaktivnim izotopom obilježenih antigena (hormona) i antitijela na te antigene, omogućuje mjerenje vrlo malih količina te tvari (hormona) u krvi. Prvotno je metoda korištena u mjerenju razine inzulina kod oboljelih od šečerne bolesti, ali je s vremenom našla primjenu u mjerenju količina mnogih tvari (hormona, vitamina i enzima) koje su prije razvoja RIAe bile premale da bi se izmjerile. Otkriće ove metode omogućilo je značajan pomak i nova otkrića u endokrinologiji, ali i drugim granama biologije i medicine.